Publication: Magyar Közlöny
Issue: MK-2000-5 (Year: 2000, Number: 5)
Era: 1990-2004
Section: c) Az 1990. évi IV. törvény alapján nyilvántartásba vett
Paragraph Index: 573

3. A nyilvánosság számára lehívásra történő hozzáférhető tétel a műveknek az Szjt. 26. § (1)—(7) bekezdés körébe nem eső, vezeték útján, vagy bármely más eszközzel vagy módon történő olyan nyilvánossághoz közvetítése, amelynek során a közönség tagjai a művekhez (műrészletekhez) úgy férhetnek hozzá, hogy mind az egyes műveket (műrészleteket), mind a hozzáférés helyét és idejét egyénileg választhatják meg („lehívás”). A lehívásra történő hozzáférhetővé tétel megvalósul tekintet nélkül arra, hogy a nyilvánosság tagjai a lehívott műveket (műrészleteket) számítógépre, vagy bármely hordozóra letölthetik-e. A már nyilvánosságra hozott irodalmi és zeneművek közül az ún. kisjogos zene-és irodalmi műveket [IV. E) 7. pont], vagy azok részleteit számítógépes hálózat útján lehívásra a nyilvánosság számára hozzáférhetővé tevő szolgáltató [IV. C) 3.12. pont] az Szjt. 26. § (8) bekezdésének második mondata és 27. §-a alapján: C)1. Zeneművek esetében 3.1. A csak meghallgatást lehetővé tevő, de a letöltést nem engedő, ún. „real audio” típusú felhasználásért: 3.1.1. ha a felhasználáshoz kapcsolódóan a szolgáltató bevételt ér el, a költségvetési támogatása 1%-ának, továbbá a közönség tagja által fizetett díjbevétele 2,5%-ának, valamint reklám- és szponzorrációs bevételei 6%-ának megfelelő együttes összegű szerzői jogdíjat, 3.1.2. ha a 3.1. pontban említett felhasználáshoz kapcsolódóan a szolgáltató nem ér el bevételt, és 3.1.2.1. kizárólag művenként egy-egy percet meg nem haladó, legfeljebb 10 műrészlet hívható le, a felhasználás fejében nem köteles szerzői jogdíjat fizetni; 3.1.2.2. a lehívható, művenként egy-egy percet meg nem haladó műrészletek száma 10-nél több, de 1000-et nem haladja meg, a lehívások számától függetlenül 25 000 Ft/hó, 3.1.2.3. művenként egy-egy percet meghaladó részletek vagy teljes művek hívhatók le, továbbá a lehívható művek/műrészletek száma 1000-et nem haladja meg, a lehívások számától függetlenül 90 000 Ft/hó, 3.1.2.4. 1000-nél több művet/műrészletet tesz lehívásra hozzáférhetővé, a 3.1.2.2., illetve a 3.1.2.3. pontokban említett jogdíjakon felül az 1000 mű/műrészlet feletti művekre/műrészletekre a lehívások számától függetlenül a lehívásra hozzáférhetővé tett egy percet meg nem haladó műrészletenként 2 Ft, egy percet meghaladó műrészletenként vagy teljes művenként 18 Ft szerzői jogdíjat köteles fizetni. 3.2. A letöltést (tartós másolat készítését) is engedő ún. „download” típusú felhasználásért a nyilvánosság tagja által a lehívás fejében fizetett díj 12%-ának, ilyen díjbevétel hiányában (a letöltés ingyenes engedése esetén) a reklám- és szponzorációs bevételeik 6%-ának megfelelő, de valamennyi esetben legalább lehívott zeneművenként 25 Ft, zenés audiovizuális mű esetén megkezdett zenei percenként 6 Ft szerzői jogdíjat köteles fizetni. 3.3. A 3.1. és 3.2. pontokban említett felhasználások fejében fizetett jogdíj a műveknek a szolgáltatók ellenőrzése alatt álló számítógépre, vagy bármely digitális hordozón rögzített elektronikus adattárba történő, az ismételt lehívásra hozzáférhetővé tételt is lehetővé tevő rögzítéséért járó (mechanikai) jogdíjat is magában foglalja. C)2. Irodalmi művek esetében 3.4. A csak érzékelést lehetővé tevő, de a letöltést nem engedő felhasználásért: 3.4.1. ha a felhasználáshoz kapcsolódóan a szolgáltató bevételt ér el, költségvetési támogatása 1%-ának, továbbá a közönség tagja által fizetett díjbevétele 2%-ának, valamint reklám- és szponzorrációs bevételei 4%-ának megfelelő együttes összegű szerzői jogdíjat, 3.4.2. ha a 3.4. pontban említett felhasználáshoz kapcsolódóan a szolgáltató nem ér el bevételt, és 3.4.2.1. legfeljebb 10 műrészlet hívható le, a felhasználás fejében nem köteles szerzői jogdíjat fizetni, 3.4.2.2. a lehívható műrészletek száma 10-et meghaladja, de 1000-et nem éri el, a lehívások számától függetlenül 25 000 Ft/hó, 2000/5. szám 3.4.2.3. ha művek műrészletnek minősülő terjedelmet (3.6. pont) meghaladó részei, vagy teljes művek hívhatók le, továbbá a lehívható művek/műrészek száma 1000-et nem haladja meg, a lehívások számától függetlenül 90 000 Ft/hó, 3.4.2.4. 1000-nél több művet, műrészt, illetve műrészletet tesz lehívásra hozzáférhetővé, a 3.4.2.2., illetve a 3.4.2.3. pontokban említett jogdíjakon felül az 1000 mű, műrész, illetve műrészlet feletti művekre, műrészekre, illetve műrészletekre a lehívások számától függetlenül a lehívásra hozzáférhetővé tett műrészletenként 2 Ft, a műrészlet terjedelmét meghaladó műrészekként vagy teljes művenként 18 Ft szerzői jogdíjat köteles fizetni. 3.5. A letöltést (tartós másolat készítését) is engedő ún. „download” típusú felhasználásért a nyilvánosság tagja által a lehívás fejében fizetett díj 10%-ának, ilyen díjbevétel hiányában (a letöltés ingyenes engedése esetén) reklám- és szponzorációs bevételei 6%-ának megfelelő, de valamennyi esetben legalább lehívott műrészletenként 10 Ft, lehívott teljes mű vagy a műrészlet terjedelmét meghaladó műrész esetén versenként 20 Ft, elbeszélésenként 40 Ft, elbeszélésnél nagyobb terjedelmű epikai művenként 100 Ft szerzői jogdíjat köteles fizetni. 3.6. A 3.4. és 3.5. pont alkalmazásában műrészlet a teljes műnek legfeljebb olyan, több versszakból álló vers esetén legfeljebb egy versszakot, egyéb irodalmi mű esetén a mű terjedelmének 10%-át meg nem haladó része, amely az átlagos számítógép-használó számára szabad szemmel látható betűmérettel egy 14" méretű képernyőn a kép bármely eszközzel vagy módon történő elmozdítása, így különösen a vízszintes és a függőleges görgetősáv, a kurzor mozgatása, és a billentyűzet használata nélkül érzékelhető. 3.7. Ha a 3.2. és 3.5. pont szerinti felhasználás esetén a külföldi lehívás helye szerinti országban az érintett jogosultakat és műveket a nyilvánossághoz közvetítési jog tekintetében képviselő, az ARTISJUS-szal kölcsönös vagy egyoldalú képviseleti szerződés alapján szerződéses kapcsolatban álló közös jogkezelő szervezet jogdíjközleménye, vagy általános felhasználási szerződési feltételei a letöltést is engedő lehívásra a jelen jogdíjközleményben meghatározott jogdíjnál magasabb öszszegű jogdíjat tartalmaznak, a felhasználónak a különbözetet is meg kell fizetnie. 3.8. A szolgáltató az elszámolással [IV. Fejezet E) alfejezet 9. pont] egyidejűleg közli az ARTISJUS-szal a felhasználási szerződésben meghatározott módon (formátumban) az elszámolási időszakban lehívásra hozzáférhetővé tett, valamint a lehívott művek címét, szerzőjét, valamint az elszámolási időszakban történt lehívások számát művenként és lehívások helye szerinti országonként [Szjt. 92. § (5) bekezdés]. Az adatközlési kötelezettség a 3.1. és 3.4. pont szerinti felhasználás esetén csak a lehívásra hozzáférhetővé tett művek címére, és szerzőjére terjed ki. 3.9. A szolgáltató köteles az ARTISJUS-szal történő egyeztetés alapján a lehívásra hozzáférhetővé tett mű azonosítására alkalmas elektronikus jogkezelési adatot [Szjt.

Source: https://magyarkozlony.hu/hivatalos-lapok/2bb6df68a9f6ff5a5410bba9ec7730e900bbe467/dokumentumok/592771f0148ef37d9635c764c63a9a4831e28454/letoltes